1. Държава-членка може да разреши на асоциация на организации на производители да представи цялостна или частична оперативна програма, която се състои от действия, които са идентифицирани, но не се изпълняват от две или повече членуващи организации на производители в техните оперативни програми.
 2. Оперативните програми на асоциациите на организации на производители се разглеждат заедно с оперативните програми на членуващите организации на производители, включително по отношение на изпълнението на целите и ограниченията, установени в член 103в от Регламент (ЕО) No 1234/2007.
 3. Държавите-членки гарантират, че:
 а)
 действията се финансират изцяло от вноски на членовете на асоциации на организации на производители, които са организации на производители, изплащани от оперативните фондове на тези организации на производители. Все пак, действията могат да бъдат финансирани в размер, пропорционален на вноските на членуващите организации на производители, от членове производители на асоциации на организации на производители, които не са организации на производители съгласно член 34;
 б)
 действията и съответното финансово участие са изброени в оперативната програма на всяка участваща организация на производители;
 в)
 няма опасност от дублиране на помощта.
 4. Членове 58, 59 и 60, член 61, букви б) и в) и членове 63—67 се прилагат mutatis mutandis към оперативните програми на асоциациите на организации на производители. Балансът между дейностите, посочен в член 59, буква б), обаче не се изисква по отношение на частичните оперативни програми на асоциациите на организации на производители.
 Член 63
 Срок за представяне
 1. Оперативните програми се представят от организацията на производители за одобрение от компетентните органи в държавата-членка, в която се намира седалището на организацията на производители, най-късно до 15 септември в годината, предшестваща тази, през която трябва се изпълняват програмите. Независимо от това държавите-членки могат да отложат посочената дата.
 2. Когато юридически субект или ясно обособена част от юридически субект, включително група производители, представи заявление за признаване като организация на производители, той може в същото време да представи посочената в параграф 1 оперативна програма за одобрение. За да бъде одобрена оперативната програма, е необходимо да се получи признаване не по-късно от крайната дата, посочена в член 64, параграф 2.
 Член 64
 Решение
 1. В зависимост от случая компетентните органи на държавата-членка:
 а)
 одобряват размерите на оперативните фондове и оперативните програми, които отговарят на изискванията на Регламент (ЕО) No 1234/2007 и тези от настоящата глава;
 б)
 одобряват оперативните програми, при условие че организациите на производители приемат някои изменения; или
 в)
 отхвърлят оперативните програми или части от тях.
 2. Компетентните органи на държавата-членка вземат решения по оперативните програми и оперативните фондове най-късно до 15 декември на годината, в която са представени.
 Държавите-членки уведомяват организациите на производители за тези решения най-късно до 15 декември.
 Въпреки това при надлежно обосновани причини компетентните органи на държавата-членка могат да вземат решение по оперативните програми и оперативните фондове най-късно до 20 януари след датата на представяне. Решението за одобрение може да постанови, че разходите са приемливи от 1 януари на годината след представянето.
 Член 65
 Изменения на оперативните програми за следващи години
 1. Организациите на производители могат да поискат изменения на оперативните програми, включително на тяхната продължителност, най-късно